
CWMLLYNFELL, 


| Yr hwn a fu Janiw Gorphenaf 6ed, 1869, | 
Yw 62 mlwydd oed. 


BETH yw'r wylo a'r galaru 
Wyf yn glywed yma thraw ; 
Rhywrai sydd yn cael eu symud 
I diriogaeth Brenin braw ; 
Yn Nghwmllynfell a Brynamman 
Llawer sydd yn brudd eu bron, 
Colli ffryndiau a pherthnasau 
Yma ar y ddaear hon. 


Angau, brenin dychryniadau, 
'N tori lawr ar fryn a bro, 
Ar y chweched o Gorphenaf 
Daeth yn foreu i Gonsro, 
Methu credu, eto'n ofni, 
A yw'r newydd hyn yn wir, 
Bod y cu a'r hoff weinidog 
Wedi gado'r anial dir. 

Er mor anhawdd i'w ffarwelio, 
Eto, rhaid yw credu'r ffaith, 
Mae'r parchedig PRysz, Cwmllynfell, 
Wedi gorphen yma'i waith ; 
Tri deg pedair o flynyddau 
A rhyw fisoedd gyda hyn, 
Bu'u traddodi cenadwri 
'R hwn fu farw ar y bryn. 


Fe ga'dd gystudd am rai misoedd, 
Tawel hunodd yn y ffydd ; 

Er pob ymdrech gan feddygon, 
Chwalodd angau'r babell bridd ; 

Un o weision ffyddlon Iesu 

, Ydoedd yma ar y llawr, 

Mae ef 'nawr yn dechreu cânu 

Yn nhrigfanau'r ail-fyd mawr. 


Mawr yw'r wylo sydd yn Nghymru 
'Trwy'r eglwysi'r dyddiau hyn, 
Angau'n myn'd â rhai defnyddiol 
I briddellau oer y glyn ; 
Llawer iawn o weision Iesu 
'N cael eu galw tua thref, 
Rwy'n gobeithio cawn gwrdd eto 
Ar drigfanau pur y nef, 


Pan wna'r is-fugeiliaid gilio, 
Nol eu galw gan eu Duw, 
Nid yw'r dlysferch yn amddifad, 
Mae'r Pen-bugail eto'n fyw ; 

Arglwydd grasol, anfon i ni 
Wr fo'n gymwys yn ei le, 
Gweddiwn am gael un i wisgo 

'R fantell hardd ddiosgodd e'. 


Fe fu'n ddiwyd yn ei dymor 
Yn cyhoeddi efengyl gras, 
Yn Nghwmllynfell a Gibea, 

Un o gewri'r weinidogaeth 
Ydoedd yma yn ei ddydd, 
Llawer gwaith bu'n dwys weddio 
Am i'r rhwymau fyn'd yn rhydd. 


Eglwys Saron sy'n galaru, 
Wedi colli'r bugail cu, 
Un mor dda, un mor ddefnyddiol, 
Trwy'r ardaloedd yma fu ; 
Fe bregethodd, fe weddiodd, 
A chyngorodd lawer iawn, 
Hwyr a boreu am rinweddau 
'R iachawdwriaeth fawr ei dawn. 


Yn Ngbwmllynfell bu'n gweinyddu 
Drwy ei oes dros Frenin Nef, 
Yno'n llywydd ar y fyddin, 
'N hwylio'r milwyr tua thref ; 
Fe ddarluniai drefn y cadw, 
Ai thrysorau gwerthfawr, drud, 
Perl holl berlau'r greadigaeth— 
Iesu'n marw dros y byd. 


Pan fai'r gwron yn ei eglwys 
Yn arlwyo'r sanctaidd wledd, 


“ Draw fe gilia'i y gelynion, 


Crynai satan ar ei sedd ; 
Roedd ei ddoniau fel y diliau, 
'N dweyd am ffordd i achub dyn ; 
Gorsedd gras oedd ei artrefle— 
Tynai'r nefoedd ato'i hun, 


Fe ddiangodd o ofidiau 
A chystuddiau daear lawr, 
Fe gyrhaeddodd draw i'r porthladd 
A ddymunodd lawer awr, 
At y dyrfa ddirifedi, 
Ddysglaer, ogoneddus fry, 
Sydd yn cânu â'u telynau 
Am rinweddau Calfari. 

Arglwydd grasol, rho dy fendith - *N 
i'r eglwysi yma'n awr, _,,, | . 
Ysbryd gwylio a gweddio. 
_ A ddisgyno ar fach a mawr ;_ 
Cofia'r weddw sy'n galaru: ^ 5 | 
Ac yn wylo ddydd a nos, | 
Cod ei serch i'r hardd drigfanau Ud 
Lle na ddaw un awel groes. U | s 





Ar y nawfed o Gorphenaf, 
Hir fe gofir am y dydd, | 
Pan oedd canoedd yn ei angladd, y 
Pawb a'u dagrau ar eu grudd ; y 
Dau o gewri'r weinidogaeth Í | 
A bregethodd ger ei fedd— 
Dr. Rees o Abertawy, al 
Hefyd, Matthews, Castellnedd. ' 


Heddwch mwy i'w lwch i lechu 
Yno'n dawel yn y bedd, 
Gerllaw capel hardd Gibea, 
Yn y llwch yn wael ei wedd, 
Hyd nes cano'r auraidd udgorn, 
A'r marwolion ddod yn fyw ; 
Ar ol liuno yn yr Iesu, 
Daw o'r bedd ar ddelw Duw. 


Ond mae'r enaid wedi hedeg 
Uwchlaw angau, byd a'r bedd, 

Draw mae heddyw yn Nghaersalem, ; - 
Gyda'r Iesu yn y wledd, 

Yno n chwareu'r auraidd delyn 
Ar lanerchau gwynfa wen, 

Yn mhlith engyl gwlad goleuni, 
Haleluwia fyth, Amen ! 


AELOD O GWMLLYNFELL. 


D. W. â G. JONES, ARGRAFFWYR, LLANDILO. 


